Tisztelt Háziorvos és Körzeti Nővér Kollégák!

Örömmel üdvözöljük Önöket abból az alkalomból, hogy az NNK területi ellátási kötelezettséggel az Ercsi Járóbeteg-szakellátó Egészségügyi Központ Közhasznú Nonprofit Kft-t (továbbiakban Ercsi szakrendelő) bízta meg Adony, Besnyő, Beloiannisz, Pusztaszabolcs települések egészségügyi szakellátásával.

Tájékoztatom Önöket, hogy 2020. július 01-től már jelentkezhetnek a betegek előjegyzésért. A koronavírus járvány miatt a hatályos rendelkezés szerint MINDEN szakrendelésre időpontot kell kérni, amit a 06-25/520-770 telefonszámon tehetnek meg, vagy személyesen a 2451 Ercsi, Esze Tamás utca 14. szám alatt a recepción is kérhetnek időpontot.

Jelenleg működő szakrendeléseink a következők:

1. **allergológia**
2. **belgyógyászat**
3. **fizioterápia**
4. **fül- orr- gégészet**
5. **csecsemő és gyermekgyógyászat**
6. **gyógytorna**
7. **infúziós terápia**
8. **kardiológia**
9. **neurológia**
10. **nőgyógyászat**
11. **ortopédia**
12. **pszichiátria**
13. **röntgen**
14. **sebészet**
15. **szemészet**
16. **traumatológia**
17. **tüdőgyógyászat**
18. **ultrahang**
19. ***urológia átmenetileg szünetel.***
20. ***reumatológia átmenetileg szünetel.***
21. ***bőrgyógyászat átmenetileg szünetel.***

Az NNK végzése alapján a kulcsi szakrendelő bezárása miatti kapacitás átcsoportosítás során a következő óraszámokat kaptuk a jelenlegi szakorvosi óraszámaink mellé:

* **Belgyógyászat: heti 24 szakorvosi óra**

Szerződéskötésünk Dr. Bánovics Ilona belgyógyász doktornővel folyamatban van.

* **Szemészet: heti 6 óra**

Dr. Fecser Emese, jelenleg is szakrendelést tartó szemész szakorvosunk vállalja a + 6 óraszámot.

* **Kardiológia:**

Dr. Benedek Amália, jelenleg havi 8 órában dolgozó kardiológus szakorvosunk fog havi 3 x 8 órát rendelni.

* **Ultrahang:**

Dr. Simon Mária és Dr. Molnár Árpád, jelenlegi ultrahang szakrendelést tartó szakorvosaink vállalják a heti + 4 szakorvosi órát.

* **Traumatológia:**

Dr. Nagy Imre, ortopédus szakorvosunk fog heti rendszerességgel traumatológiai szakrendelést is tartani.

A szerződéskötések és az ÁNTSZ-engedélyeztetés folyamatban vannak. Mint említettem, a szakrendeléseinket már most is felkereshetik településük betegei.

A NEAK-szerződés módosítása a bővített óraszámokra reálisan 2020. szeptember 01-től várható.

A jelenleg működő szakrendeléseink mellett tervezzük bővíteni az általános sebészeti, orr-fül-gégészeti, nőgyógyászati szakrendeléseinket.

Urológia, reumatológia, bőrgyógyászat szakrendelésünk humánerőforrás-hiány miatt jelenleg szünetel, a megfelelő végzettségű orvosokat folyamatosan keressük.

Szeretném, ha szoros kollegiális kapcsolatot tartanánk!

A következőkben minden hónap elején el fogom küldeni az e-mail címükre azt az excel-táblát, amelyből tájékozódhatnak a szakrendeléseink előjegyzési idejéről.

A facebookon a <https://www.facebook.com/profile.php?id=100010882697261> Ercsi Szakrendelő oldalra tesszük fel az aktualitásokat.

A <http://ercsirendelo.hu/> weboldalunkon teljes körű információkat találnak.

A nyári szabadságok letelte után személyesen fogom keresni Önöket.

Kérem, ha kérdésük, megbeszélni valójuk van, a 06-20/910-9618-as telefonszámon keressenek, várom a hívásukat!

Üdvözlettel:

Bukovi Mária

ügyvezető igazgató

Ercsi Egészségügyi Központ Nonprofit Kft.